Bewegliche Feiertage - Alemannische Wikipedia

# Bewegliche Feiertage

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Beweglichi Fiirtig«

En Fiirtig isch denn biweglich, wenn er nöd uf en bestimmte Kalendertaag fallt. Bestimmt werd er nochem Ostertermin. De Ostersunntig fallt jewils uf de erst Sunntig nochem Früeligsvollmoo, da haisst em Vollmoo noch de Früeligstagundnachtgliichi um de 21. März. Nöd all Tääg geltet as ofizielli Fiirtig.

## [ändere] Osterzyklus

### [ändere] Fasnacht und Fastezit

Im früene Mittelalter het d Fastezit 40 Tag vor Oostere aagfange, so ass d Fasnacht denn gendet het. Im Konzil vo Benevent ane 1091 het mer aber bischlosse, ass die sechs Sünntig kai Fastetäg sind und drum isch de Aafang vode Fastezit um sechs Täg verschobe, uf de Äschermittwuch. Well aber nöd all Piet dere Reglig gfolget sind, sind hüt d Fasnachtstermin verschide. D Herrefasnacht oder Pfaffefasnacht fangt am Sunntig (Lätare) vorem Äschermittwuch aa und d Puurefasnacht oder di Alt Fasnacht em Sunntig (Invocavit) nochem Äscheremittwoch. D Fasnachtsbrüüch und d Näme vode ainzelne Fasnachtstäg änderet starch vo Ort zu Ort, am bikanntiste sind d Lozärner und Basler Fasnacht. D Fastezit, wo noch de Fasnacht chunnt, erinneret an 40tägig Ufethalt vom Jesus i de Wüesti.

### [ändere] Charwuche und Oostere

D Charwuche und s Osterfest sind s wichtigst christlichi Fest. Si fangt am Palmsunntig aa, en erinnerig an Jesus, wo ufemen Eseli i d Stadt Jerusalem grittet isch und d Lüt hend em mit Palmwedel zuegwunke. Em Hoodunnstig isch er nochem Oobigmool verhaftet wore. Em Charfritig ("Liidefriitig") ischer gchrüzigt worde, drum isch de en Truurtag. Am Pessahfest, wo immer bi Vollmoo stattfindet ischer den Uferstande und so isch Ostere en Froidetag.

### [ändere] Uuffert und Pfingste

De Uferstandni Jesus het sich 40 Tag lang sinene Jünger zaigt und isch denn is Himmelriich gfaare und a Pfingste het sich de Hailig Gaist ade Apostel offebart.

## [ändere] Liste vode bewegliche Fiirtig

Name vom Tag | Wuchtetag | Abstand vom Ostersunntig | Bimerkig
--- | --- | --- | ---
Schmotzig Dunnschtig | Du | -52 Tag | Aafang vode Fasnacht
Ruessig Friitig | Fr | -51 Tag |
Fasnachtssunntig | Su | -49 Tag | Herrefasnacht
Güdelmeentig Hirzmeentig | Me | -48 Tag |
Güdelziistig Chlii Ziistig | Zy | -47 Tag |
Äschermittwuch | Mi | -46 Tag | End vode Fasnacht
Chüechlisunntig Funkesunntig | Su | -42 Tag | Alti Fasnacht Puurefasnacht
Moorgestraich Blochmeentig | Me | -41 Tag | Basel Appizell
Palmsunntig | Su | -7 |
Hoodunnstig Grüedunnstig | Du | -3 |
Charfriitig | Fr | -2 | Gsetzliche Fiirtigi ide Schwiz
Ostersunntig | Su | 0 |
Ostermeentig | Me | +1 | Gsetzliche Fiirtig ide Schwiz
Uffert | Du | +35 | Gsetzliche Fiirtig i de Schwiz
Pfingstsunntig | Su | +49 |
Pfingstmeentig | Me | +50 | Gsetzliche Fiirtig i de Schwiz
Drüüfaltigkait | Su | +56 |
Froolychnam | Du | +60 | katholische Fiirtig

## [ändere] Anderi biweglichi Fiirtig

Au anderi Fiirtig sind nöd fest anes Datum bunde, aber unabhängig vom Ostertermin, so de Muettertag, wo uf de zwait Sunntig im Mai fallt oder s Zörcher Sächsilüüte, wo maist uf de dritt Meentig im April chunnt. De Aidgnössisch Bettag fallt uf de dritt Sunntig im Septembr. Au die lokaale Chilbitääg falled ide Regle ufe bestimmts Wuchenend.

## [ändere] Daate vode wichtigere Fiirtig

Name vom Fiirtig | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | Abstand zum Ostersunntig
--- | --- | --- | --- | --- | --- | --- | --- | --- | --- | --- | --- | ---
Hoodunnstig | 05.04. | 20.03. | 09.04. | 01.04. | 21.04. | 05.04. | 28.03. | 17.04. | 02.04. | 24.03. | 13.04. | − 3 Tag
Charfriitig | 06.04. | 21.03. | 10.04. | 02.04. | 22.04. | 06.04. | 29.03. | 18.04. | 03.04. | 25.03. | 14.04. | − 2 Tag
Ostermeentig | 09.04. | 24.03. | 13.04. | 05.04. | 25.04. | 09.04. | 01.04. | 21.04. | 06.04. | 28.03. | 17.04. | + 1 Tag
Uufert | 17.05. | 01.05. | 21.05. | 13.05. | 02.06. | 17.05. | 09.05. | 29.05. | 14.05. | 05.05. | 25.05. | + 39 Tag
Pfingstmeentig | 28.05. | 12.05. | 01.06. | 24.05. | 13.06. | 28.05. | 20.05. | 09.06. | 25.05. | 16.05. | 05.06. | + 50 Tag
Froolychnam | 07.06. | 22.05. | 11.06. | 03.06. | 23.06. | 07.06. | 30.05. | 19.06. | 04.06. | 26.05. | 15.06. | + 60 Tag

Kategori: Kalender

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech